Við vitum flestar að stress getur verið alveg óþolandi ! Á sama tíma er fátt jafn endurnærandi og að eiga stresslausa daga , en þegar við erum í kapphlaupi við það að vera bestar í öllu þá er það hægara sagt en gert . Það er engin ein rétt leið fyrir alla , við erum jafn ólíkar og við erum margar . Það þýðir samt ekki að það séu ekki nokkrar aðferðir sem við getum reynt okkur áfram með . Ef stress er farið að hafa mikil áhrif á okkur og við náum ekki að stjórna streitunni í lífinu okkar þá er kominn tími til að taka til aðgerða . Byrjum á því fyrsta … Skoðaðu hvað það er sem kveikir á streitunni hjá þér Ekki eingöngu skoða hlutina utan frá , skoðaðu hvernig þín hegðun , afsakanir og viðmót eru svona heilt yfir . Lærðu að takast á við þessar ótal aðstæður sem þú getur ekki breytt . Það stressast ekki allir upp við sömu aðstæður . Af hverju stressast þú sérstaklega við aðstæður þar sem aðrar eru kannski rólegar ? 1 . Skrifaðu dagbók þar sem þú getur flett upp hvað veldur þér streitu og athafnir þínar í kringum aðstæðurnar . 2 . Hreyfing hjálpar til þess að stjórna streitu í lífinu okkar . Hreyfðu þig . 3 . Hugleiðsla og jóga : Þetta tvennt gerir gríðarlega mikið fyrir streitustjórnun . 4 . Hlustaðu á tónlist sem lætur þér líða betur . Dansaðu við tónlistina og syngdu með . 5 . Stundaðu útivist , hvers kyns útivist hjálpar , hvort sem það er stuttur göngutúr , fjallganga , hjólatúr eða annað . 6 . Taktu stigann í stað þess að taka lyftuna . 7 . Leiktu við börnin þín – þau lifa algjörlega streitulausu lífi . 8 . Þegar slæmar hugsanir banka uppá , leyfðu þeim að koma , og leyfðu þeim að fara aftur , ekki loka á þær . 10 . Lærðu að segja nei þegar það á við og forðastu fólk sem veldur þér streitu . 11 . Tjáðu tilfinningarnar þínar , ekki byrgja þær innra með þér . 12 . Skipulag og tímastjórnun getur hjálpað mikið . 13 . Passaðu þig að láta ekki litla hluti eyðileggja fyrir þér , reyndu að sjá stóru myndina . 14 . Ekki reyna að breyta því sem þú getur ekki breytt , sættu þig við aðstæðurnar sem þú hefur ekkert vald yfir . Breyttu hinu ef þú þarft þess . 15 . Fyrirgefðu og reyndu að breyta neikvæðum hugsunum í jákvæðar . 16 . Þú mátt njóta þín , leika þér og hafa gaman , lífið snýst ekki um að gera allt fullkomlega alltaf . 17 . Njóttu andartaksins og hættu að hlaupa . 18 . Leyfðu þér að segja brandara og hlægja , það má líka hlæja að mistökum sem maður sjálfur gerir . 19 . Ekki taka þig né lífinu of alvarlega . 20 . Vaknaðu aðeins fyrr , taktu andartak fyrir sjálfa þig með góðan kaffibolla og tónlist . 21 . Passaðu upp á mataræðið , blóðsykurfall hjálpar ekki við streitustjórnun . Sylvía er ferðamálafræðingur , einkaþjálfari og heilsumarkþjálfi og því mikil áhugamanneskja um andlega og líkamlega heilsu . Hún býr á Spáni ásamt syni sínum og starfar hjá La Crisalida Retreats ásamt því að taka að sér heilsuþjálfun og einkaþjálfun í gegn um netið .